recursal/SuperWikiNEXT-32B huggingface dataset:
**பிளேக்கின் கண்ணிமுடிச்சு** (Blake's hitch) என்பது ஒரு மரவளர்ப்பியலாளர்கள், மரம் ஏறுபவர்கள் போன்றோரால், மரங்களில் ஏறுவதற்காகப் பொதுவாகப் பயன்படுத்தப்படும் ஒரு உராய்வுக் கண்ணிமுடிச்சு ஆகும். இது ஒரு உறுதியான முடிச்சாக இருந்தபோதும், வழமையாக எட்டு வடிவ முடிச்சுப் போன்ற ஒரு தடை முடிச்சால் பாதுகாக்கப்படுவது உண்டு. மரங்களில் ஏறுதல் இறங்குதல் ஆகிய இரண்டுக்கும் பயன்படும் இந்த முடிச்சையே பிற முடிச்சுக்களிலும் கூடுதலாக மரவளர்ப்பாளர்கள் விரும்புகின்றனர்.

வரலாறு
------

இம் முடிச்சுப் பற்றி எயின்சு புரோகாசுக்கா (Heinz Prohaska) என்பவரால் ஆசுத்திரிய வழிகாட்டிகளின் சஞ்சிகை ஒன்றில் 1981 ஆம் ஆண்டில் வெளியிடப்பட்ட விபரங்களே இம் முடிச்சுப்பற்றி முதலில் வெளிவந்த விபரங்கள் ஆகும். தனியாக யேசன் பிளேக் (Jason Blake) என்பவரும் இம்முடிச்சைக் கண்டுபிடித்து "ஆபர் ஏஜ்" என்னும் மரவளர்ப்பியலாளர்களின் சஞ்சிகைக்கு எழுதிய கடிதம் மூலம் அறிமுகப்படுத்தினார். இதனைத் தொடர்ந்து மரவளர்ப்பியலாளர்களால் மிகவும் ஆர்வமாக இதைப் பயன்படுத்தத் தொடங்கியதால் இம்முடிச்சு இதை அறிமுகப்படுத்தியவரின் பெயரைத் தழுவி "பிளேக்கின் கண்ணிமுடிச்சு" என இது அழைக்கப்பட்டது.

உசாத்துணை
---------

* Son of a Hitch: A Genealogy of Arborists’ Climbing Hitches

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* அசைவூட்டப்பட்ட பிளேக்கின் கண்ணிமுடிச்சின் படம்
**பிரிப்பு செயல்முறை** (Separation process) என்பது ஒன்றுக்கு மேற்பட்டு கலந்துள்ள இரசாயன பொருட்களில் இருந்து தேவையான பொருளை பிரிக்கும் முறையைக் குறிப்பது ஆகும். பிரித்தெடுத்தலானது இரசாயன பண்புகள் அல்லது அளவு, வடிவம், அடர்த்தி, அல்லது கலவை போன்றவற்றை அடிப்படையாக கொண்டது ஆகும். பொதுவாக பிரிப்பு செயல்முறையானது பிரிக்க பயன்படுத்தும் செயல்முறைகளின்படி வகைப்படுத்தப்படுகின்றன.

ஒரு சில விதிவிலக்குகளை விடுத்து, பல தனிமங்கள் அல்லது வேதிச் சேர்மங்கள் கலவையாக இயற்கையாக தூய்மையற்ற நிலையிலே காணப்படுகின்றன. பெரும்பாலும் இந்த தூய்மையற்ற மூலப்பொருட்களை, சுத்திகரிக்கப்பட்ட மூலக்கூறுகளாக பிரிக்க வேண்டும், அதற்கு நவீன தொழிற்துறையின் பிரித்தல் நுட்பங்கள் அவசியம். அலுமினிய உலோகத்திற்காக பாக்சைட் தாது சுத்திகரிப்பதில் மின்னாற்பகுப்பைப் போலவே, சில நேரங்களில் இந்த பிரித்தெடுத்தலுக்கு முழு சுத்திகரிப்பு தேவைப்படுகிறது, ஆனால் முழுமையற்ற பிரித்தல் நுட்பத்தின் ஒரு நல்ல உதாரணம் எண்ணெய் சுத்திகரிப்பு ஆகும். பல்வேறு நீரகக்கரிமங்கள் மற்றும் அசுத்தங்கள் ஆகியவற்றின் கலவையாக கச்சா எண்ணெய் உள்ளது. சுத்திகரிப்பு செயல்முறையில் இந்த கலவையை இயற்கை எரிவாயு, பெட்ரோல், இரசாயன மூலப்பொருட்களை போன்ற மற்ற மதிப்புமிக்க கலப்புகளாகப் பிரிக்கிறது, இதில் எதுவுமே தூய பொருட்கள் இல்லை, ஆனால் அவை ஒவ்வொன்றும் கச்சா எண்ணெயில் இருந்து பிரிக்கப்பட வேண்டும். இந்த சந்தர்ப்பங்களில், பிரிக்க விரும்பிய இறுதி பொருளைப் பெற பிரித்தெடுப்பதற்கான ஒரு தொடர் நிகழ்வு அவசியம்.   எண்ணெய் சுத்திகரிப்பு விஷயத்தில், கச்சா எண்ணெயானது, தனித்தனியான வடித்திறக்கல் வழிமுறைகளில் நீண்ட தொடர்வரிசை பணிக்கு உட்படுகிறது. ஒவ்வொன்றும் வேறுபட்ட தயாரிப்பு முறை அல்லது இடைநிலையில் உற்பத்தி செய்யப்படுகிறது.

பிரிப்பு நுட்பங்களின் பட்டியல்
------------------------------

* பரப்புக் கவர்ச்சி
* கேபிலரி எலக்ட்ரோஃபோரிசிஸ்
* மைய விலக்கல் மற்றும் சுழற்சி பிரிப்பு என்பவை அடர்த்தி வேறுபாடுகளின் அடிப்படையில் பிரித்தல்
* வண்ணப்படிவுப் பிரிகை
* படிகமாதல்
* தெளிய வைத்து இறுத்தல்
* டெமிஸ்டர் (ஆவி)
* வடித்திறக்கல்
* உலர்த்தல்
* மின்புலத் தூள்நகர்ச்சி
* மின்னாற்பகுப்பு பிரித்தல்
* துப்புரவாக்கல்
* ஆவியாதல்
* பிரித்தெடுத்தல் (வேதியியல்)
	+ லேசிங் (வேதியியல்)
	+ கரைப்பானால் பிரித்தெடுத்தல்
	+ திட நிலை பிரித்தெடுத்தல்
* புலம் ஓட்டம் பின்னணி
* ஃப்ரூட் மிதவை
* கரைந்த காற்று பாய்வு
* வடிகட்டுதல்
* பகுதிபடக் காய்ச்சி வடிப்பு
* உறையவைத்து பிரித்தல்
* ஏபிஐ எண்ணெய் நீர் பிரிப்பான்
* காந்தப் பிரிப்பு முறை
* வீழ்படிவு
* மறுபடிகமாக்கள் (வேதியியல்)
* ஸ்க்ரப்பர்
* வண்டல் பிரிப்பு
	+ ஈர்ப்பு பிரிப்பு
* சல்லடை பிரிப்பு
* ஸ்ட்ரிப்பிங் (வேதியியல்)
* பதங்கமாதல்
* சவ்தர்ஸ்-பிரவுன் சமன்பாடு
* தூற்றுதல்
* உருக்குதல்

மேற்கோள்
--------

1. ↑  Wilson, Ian D.; Adlard, Edward R.; Cooke, Michael ஏனையோர். தொகுப்பாசிரியர்கள் (2000). *Encyclopedia of separation science*. San Diego: Academic Press. பன்னாட்டுத் தரப்புத்தக எண்:978-0-12-226770-3.
**பெரிய பிரித்தானிய இராச்சியம்** அல்லது **பெரிய பிரித்தானிய ஐக்கிய இராச்சியம்** (*Kingdom of Great Britain*) என்பது, 1707-1801 ஆண்டுக் காலப்பகுதியில் வடமேற்கு ஐரோப்பாவில் இருந்த இறைமையுள்ள ஒரு நாடாகும். இது, 1707 ஆம் ஆண்டின் ஒன்றியச் சட்டமூலத்தின் அடிப்படையில், இசுக்காட்லாந்து இராச்சியம், இங்கிலாந்து இராச்சியம் ஆகியவற்றை ஒன்றிணைத்து உருவாக்கப்பட்டது. இந்த நடவடிக்கை பெரிய பிரித்தானியத் தீவு, மற்றும் அயர்லாந்து நீங்கலான பிற அருகிலிருந்த தீவுகள் ஆகியவற்றை உள்ளடக்கி ஒரே இராச்சியத்தை உருவாக்கும் நோக்கம் கொண்டது. அயர்லாந்து பிரித்தானிய ஆட்சியின் கீழ் தனியாகவே இருந்தது. புதிய இராச்சியத்தை வெசுட்மின்சிட்டர் அடிப்படையிலான நாடாளுமன்றமும், அரசும் கட்டுப்படுத்திவந்தன. இசுக்காட்லாந்து, இங்கிலாந்து ஆகிய இராச்சியங்கள், 1603 ஆம் ஆண்டில், அரசி முதலாம் எலிசபெத் இறந்தபின்னர், இசுக்காட்லாந்தின் அரசர் ஆறாம் சேம்சு இங்கிலாந்தின் அரசரானதிலிருந்து இரு இராச்சியங்களுக்கும் ஒரே அரசர்களே இருந்தனர். 

1798ன் ஐரியக் கிளர்ச்சி அடக்கப்பட்டபின் இயற்றப்பட்ட ஒன்றியச் சட்டமூலம் (1800) இன் அடிப்படையில் அயர்லாந்து இராச்சியம் மற்றும் பெரிய பிரித்தானிய இராச்சியம் இரண்டு இராச்சியங்களும் ஒன்றாக்கப்பட்டு பெரிய பிரித்தானிய இராச்சியம் என்னும் பெயருக்குப் பதிலாக பெரிய பிரித்தானிய மற்றும் அயர்லாந்தின் ஐக்கிய இராச்சியம் என்னும் புதிய பெயர் சூட்டப்பட்டது.
**பிளிஸ்டகேந்தா கண்ணு** (Pleistacantha kannu) பிளிஸ்டகேந்தா என்ற பேரினத்தைச் சேர்ந்த ஒரு ஆழ்கடல் நண்டாகும். இது சிதம்பரத்துக்கு அருகில் உள்ள பரங்கிப்பேட்டை தென்கிழக்கு இந்திய வங்காள விரிகுடா பகுதியில் புதியதாக கண்டறியப்பட்ட ஆழ்கடல் சிலந்தி நண்டு வகை ஆகும். இந்த அரியவகை நண்டுக்கு, கணுக்காலிகள் ஆய்வில் வல்லுநரும், அண்ணாமலைப் பல்கலைக்கழக கடல் உயிரியல் உயராய்வு மைய முன்னாள் இயக்குநருமான மறைந்த பேராசிரியர் முனைவர் கண்ணுப்பாண்டி அவர்களின் நினைவாக பிளிஸ்டகேந்தா கண்ணு என்று பெயரிடப்பட்டுள்ளது.

பிளிஸ்டகேந்தா வகை நண்டுகள் ஏறக்குறைய 300 மீட்டருக்கும் கூடுதலான ஆழத்தில் ஆக்சிசன் குறைவான பகுதியில் வாழும் தகவமைப்பைப் பெற்றவை. இந்த வகை நண்டுகள், அதன் வாழ்வின் பெரும்பகுதியை உணவுதேடவே செலவழிக்கின்றன. ஏனென்றால் இவற்றால் நீந்த இயலாது. கடலின் அடிப்பரப்பில் மெதுவாக நடந்து செல்லவும், பாறைகளை இறுக்கமாகப் பற்றிக்கொள்ளவும் ஏற்றதான நீண்ட கால்களையும் கூரிய நகங்களையும் இவை பெற்றுள்ளன. மக்கிய தாவரங்கள், பாசி போன்றவையே இவற்றின் முக்கிய உணவு ஆகும்.

மேற்கோள்கள்
-----------

1. ↑  "A new large oregoniid spider crab of the genus Pleistacantha Miers, 1879, from the Bay of Bengal, India (Crustacea, Brachyura, Majoidea)". *கட்டுரை*. zookeys.pensoft.net. 1 சூலை 2018 அன்று பார்க்கப்பட்டது.
2. ↑  சில்வியன் (30 சூன் 2018). "அண்ணாமலை 'கண்ணு!'". *கட்டுரை*. தி இந்து தமிழ். 1 சூலை 2018 அன்று பார்க்கப்பட்டது.
**படாங்** (*Padang*) இந்தோனேசியாவின் மேற்கு சுமாத்திரா மாகாணத்தின் தலைநகரமாகும். சுமாத்திராவின் மேற்குக் கடலோரத்தில் உள்ள மிகப் பெரும் நகரமாக இது உள்ளது. இந்தோனேசியாவின் விடுதலைக்கு முன்னர் படாங் டச்சுக் கிழக்கிந்தியாவின் முதன்மை நகரங்களில் ஒன்றாக விளங்கியது. தற்போது சுமாத்திராவில் மெதான், பதாம், பலெம்பாங் and பெக்கான்பாரு நகரங்களை அடுத்து ஐந்தாவது மிகப்பெரும் நகரமாக உள்ளது. படாங் 695 சதுர கிலோமீட்டர்கள் (268 sq mi) பரப்பளவும் 1,000,096 மக்கள்தொகையும் (2004) உடையது.

இந்தோனேசியாவின் மிகத் தூய்மையான பெரிய நகரங்களில் ஒன்றாக படாங் விளங்குகின்றது. 2009 வரை பெரிய நகரங்களில் மிகத் தூய்மையான, பசுமையான நகரத்திற்கு வழங்கப்படும் "ஆதிப்புரா" விருதை 17 முறையும் "ஆதிப்புரா கென்கானா" விருதை 3 முறையும் வென்றுள்ளது.

புவியில் படாங்கிற்கு நேர் எதிர் முனையில் எக்குவடோரின் **எசுமெரால்டசு** உள்ளது.

மேற்சான்றுகள்
-------------

1. ↑   Indonesia: Surabaya And Padang பரணிடப்பட்டது 2016-03-04 at the வந்தவழி இயந்திரம்
2. ↑   Badan Pusat Statistik Kota Padang பரணிடப்பட்டது 2016-02-25 at the வந்தவழி இயந்திரம்

வெளி இணைப்புகள்
---------------

விக்கிமீடியா பொதுவகத்தில்,  
 ***படாங்***   
என்பதின் ஊடகங்கள் உள்ளன. 

* வார்ப்புரு:Id icon அலுவல்முறை வலைத்தளம்
* விக்கிச்செலவில் செலவு வழிகாட்டி: படாங்
* சுற்றுலாத் துறை படாங் பரணிடப்பட்டது 2011-05-11 at the வந்தவழி இயந்திரம்
* தகவல் படாங்
* தகவல் மினாங்
மைசூர் பாகுடன் தட்டை (கீழ்ப்பகுதியில்)

| தோற்றம் | இந்தியா/பாக்கித்தான் |
| --- | --- |
| மாநிலம்/பிராந்தியம் | தென்னிந்தியா |
| முதன்மைப் பொருட்கள் | அரிசி மாவு, உளுந்தம் மாவு, கொண்டைக்கடலை |
| ஆற்றல் | 75 கி. கலோரி |

**தட்டை** (*Thattai*) என்பது தென்னிந்தியாவில் தயாரிக்கப்படும் நன்கு வறுத்த சிற்றுண்டியாகும். இது அரிசி மாவு கொண்டு தயாரிக்கப்படுகிறது. பொதுவாக ஜன்மாஷ்டமி அல்லது கிருஷ்ண ஜெயந்தி பண்டிகையின் போது தயாரிக்கப்படுகிறது. இந்த தயாரிப்பில் உப்பு மற்றும் இனிப்பு வகைகள் உள்ளன. இது கர்நாடகாவில் **நிப்பட்டு** என்றும் ஆந்திரா/தெலுங்கானாவில் **செக்கலு** என்றும் அழைக்கப்படுகிறது.

தேவையான பொருட்கள்
-----------------

தட்டைத் தயாரிக்க வழக்கமாகப் பயன்படுத்தும் பொருட்களாக அரிசி மாவு, உளுத்தம் பருப்பு, கடலைப்பருப்பு, வறுத்த கொண்டைக் கடலை, மற்றும் பிற சுவையூட்டிகள் பல்வேறு விகிதங்களில் கலக்கப்பட்டு எண்ணெய்யில் நன்கு பொரித்து எடுக்கப்படுகிறது. இது வெண்ணெய், இஞ்சி மற்றும் மசாலா கலந்த பல்வேறு சுவைகளில் கிடைக்கிறது. தமிழ்நாட்டின் சேலம் இதன் 'தட்டுவடை செட்'களுக்கு பெயர் பெற்றது. இது தட்டைப் பயன்படுத்தித் தயாரிக்கப்படுகிறது. இதில் பல்வேறு காய்கறிகளாகப் பீட்ரூட், கேரட், சட்னி மற்றும் எண்ணெய் பயன்படுத்தித் தயாரிக்கப்படுகிறது.

மேற்கோள்கள்
-----------

1. ↑  Foods, Tredy. "thattuvadai". *Tredy Foods* (ஆங்கிலம்). 2019-12-03 அன்று பார்க்கப்பட்டது.
2. ↑  கே.ரமேஷ், வீ. "மொறு மொறு தட்டுவடை செட் வெறும் பத்து ரூபாய்தான்! - சேலத்தைக் கலக்கும் ஆரோக்கிய உணவு #MyVikatan".. 2023-02-09 அன்று பார்க்கப்பட்டது. External link in `|website=` (உதவி)

* கேரளாவில் உள்ள தமிழ் பிராமணர்களின் பாரம்பரிய உணவு வகைகள்.ISBN 978-81-264-7121-8ஐஎஸ்பிஎன் 978-81-264-7121-8
**பிளெமியத் தொடுப்பு** என்பது ஏறத்தாழ ஒரே அளவு விட்டம் கொண்ட இரண்டு கயிறுகளைத் தொடுப்பதற்கு உதவும் ஒரு முடிச்சு ஆகும். இது "எட்டு வடிவத் தொடுப்பு", "இரட்டை எட்டு வடிவத் தொடுப்பு" என்னும் பெயர்களாலும் அழைக்கப்படுவது உண்டு.

தடை முடிச்சுக்களுடன் கூடிய பிளெமியத் தொடுப்பு
இது பாதுகாப்பான முடிச்சே ஆயினும் இறுகிச் சிக்கிவிடக்கூடிய தன்மை கொண்டது. இது முறையாகக் கட்டப்பட்டால், இதற்கு எவ்வித தடை முடிச்சுக்களோ, மேலதிக காப்பு முடிச்சுக்களோ தேவைப்படா. எனினும் சில வேளைகளில் கூடிய பாதுகாப்புக்காகத் தடை முடிச்சுக்களும் போடப்படுவது உண்டு.

போடும் முறை
-----------

ஒரு கயிற்றின் முனையில் தளர்வான எட்டு வடிவ முடிச்சு ஒன்று இடப்படும். இரண்டாவது கயிறு இப்போது பின்புறமாக முன்னைய முடிச்சு இழைகளுக்கு இணையாக வருமாறு கோக்கப்படும். கயிறுகள் எப்போதும் ஒன்றையொன்று குறுக்கிடாமல் இருக்கும் வகையில் சீர் செய்யப்படும். இதுவே "பிளெமியத் தொடுப்பு"ப் போடும் முறை.

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* அசைவூட்டப்பட்ட முடிச்சுக்கள்: எட்டு வடிவத் தொடுப்பு
பாட்லியன் சட்ட நூலகத்துக்குச் செல்வதற்கான படிக்கட்டுகள்.
**Page Module:Location map/styles.css has no content.**

BodleianLaw Library is located in Oxford city centreBodleianLaw LibraryBodleian  
Law Libraryclass=notpageimage| மத்திய ஆக்சுபோர்டில் பாட்லியன் சட்ட நூலகத்தின் அமைவிடம்
**பாட்லியன் சட்ட நூலகம்** (Bodleian Law Library) என்பது, இங்கிலாந்தின் ஆக்சுபோர்டில் உள்ள ஒரு கல்விசார் சட்ட நூலகம் ஆகும். இது ஆக்சுபோர்டு பல்கலைக்கழகத்தின் பாட்லியன் நூலகத்தின் ஒரு பகுதியாக இருப்பதுடன் பல்கலைக்கழகத்தின் சட்டத் துறைக்கான நூலகமாகவும் உள்ளது. இது இரண்டாம் தரப் பட்டியலிடப்பட்டதும் செயின்ட் கிராசு சாலையில் உள்ளதுமான செயின்ட் கிராசு கட்டிடத்தின் ஒரு பகுதியில் அமைந்துள்ளது.

இந்த நூலகம் ஐரோப்பாவில் உள்ள திறந்த அணுக்க சட்ட நூலகங்களில் ஒன்று. 1964 இல் திறக்கப்பட்ட இந்த நூலகத்தில் 16,000 நீள மீட்டர் தட்டுக்களில் 550,000 க்கு மேற்பட்ட தொகுதிகள் உள்ளன. பாட்லியன் நூலகம் சட்டப்படியான வைப்பகம் என்னும் தகுதி பெற்றது. இதனால், பாட்லியன் சட்ட நூலகம், ஐக்கிய இராச்சியத்திலும், அயர்லாந்திலும் அச்சிடப்படும் எல்லா சட்ட ஆவணங்களிலும் ஒரு படியைப் பெற்றுக்கொள்ளும் உரிமை கொண்டது.

மேற்கோள்கள்
-----------

1. ↑  Hibbert, Christopher, தொகுப்பாசிரியர் (1988). "Law Library". *The Encyclopaedia of Oxford*. Macmillan. பக். 216. பன்னாட்டுத் தரப்புத்தக எண்:0-333-39917-X. .
2. ↑  "St Cross Building, Oxford". *www.buildingcentre.co.uk*. 2016-04-04 அன்று மூலம் பரணிடப்பட்டது. 2016-03-24 அன்று பார்க்கப்பட்டது.
3. ↑  "Bodleian Law Library | About Us". *www.bodleian.ox.ac.uk*. 2017-02-23 அன்று பார்க்கப்பட்டது.
**படந்தாலுமூடு** தமிழ்நாட்டின் கன்னியாகுமரி மாவட்டத்தில் அமைந்துள்ளது. படந்தாலுமூடு என்னும் ஊர் தேசிய நெடுஞ்சாலை 47-ல், விளவங்கோடு வட்டத்தில் அமைந்துள்ளது. இவ்வூரின் அஞ்சல் குறியீட்டு எண் 629163 ஆகும். இது மார்த்தாண்டத்தில் இருந்து வட மேற்கு நோக்கி 5.5 கிமீ தொலைவிலும், களியக்காவிளை என்னும் ஊரிலிருந்து தென் கிழக்கு நோக்கி சுமார் 2கிமீ தொலைவிலும் அமையப் பெற்றுள்ளது. தமிழ்நாட்டின் தலைநகரான சென்னை நகரிலிருந்து 750 கி.மீ. தொலைவில் உள்ளது. இந்த ஊர், ஒரு கிளை விரித்து பரப்பிய "படர்ந்த ஆலமரம்" இப்பகுதியின் நடுவே இருந்ததால், அந்த மரத்தின் பெயரைக் கொண்டு அழைக்கப் பெற்று வந்ததுவுமாகும். இந்த மரமானது, படந்தாலுமூட்டிலிருந்து கொக்குடிவிளை சந்திப்புக்கு செல்லும் சாலை துவங்கும் இடத்தில், அச்சாலைக்கு மேற்காக நின்றிருந்தது! இம் மரம், தேசிய நெடுஞ்சாலை எண்-47 விரிவாக்கத்தின் போது, முற்றிலுமாக பெயர்த்து களையப்பட்டது. இப்பொழுது அந்த மரம் அந்த இடத்தில் இல்லை! இவ்வூர் தேசிய நெடுஞ்சாலைக்கு தெற்கே 3 கிளைச் சாலைகளையும், வடக்கே 4 கிளைச் சாலைகளையும் கொண்டு அமையப் பெற்றதுவுமாகும். தற்பொழுது இந்த ஊரின் மத்தியில் தமிழ்நாடு அரசின் "நேசமணி போக்குவரத்துக் கழக பணிமனை" அமையப் பெற்றுள்ளது! இவ்வூரின் மேற்கு எல்லையான "கருப்பட்டியாலு மூட்டிலிருந்து" தான் கேரள மாநிலத்தின், எல்லை துவங்குகிறது என்பது இவ்வூரின் தனிச் சிறப்பு. இங்கு பெரும்பான்மையாக தமிழர்களே வாழ்கிறார்கள்!

வரலாறு
------

முதலில் படந்த ஆலுமூடு என்ற பெயரில் இவ்வூர் வழங்கப்பட்டது. இவ்வூரில் முன்பு ஒரு பெரிய ஆல மரம் இருந்ததால் இப்பெயர் வழங்கப்பட்டது. கிராமத்தின் புறநகர்ப் பகுதிகளில் மற்றும் நாகர்கோவில் மற்றும் திருவனந்தபுரம் இடையே தேசிய நெடுஞ்சாலை அமைக்கப்பட்டதாலும், காலநிலை மாற்றத்தாலும் இம்மரம் அழிந்தது. வர்த்தக மற்றும் கற்றல் நிகழ்வுகளுக்காக மக்கள் இந்தப் பனை மரத்தைப் பயன்படுத்தினர். காலம் காரணமாக படந்த ஆலுமோடு என்றபெயர் இணைந்து படந்தாலுமூடு என்றாயிற்று. தற்பொழுது ஒரு ஆல மரம் இந்நகர சந்திப்பில் உள்ளது இது ஆலுமூடு என்று அழைக்கப்படுகிறது.

கலாச்சாரம்
----------

கேரளாவின் எல்லையோரமாக இருப்பதால் தமிழ் மற்றும் மலையாளம் மொழிகள் இங்குள்ள மக்களால் பரவலாகப் பேசப்படுகிறது. இங்குள்ள கலாச்சாரம், தமிழ் கலாச்சாரம் மற்றும் மலையாள கலாச்சாரம் மற்றும் பாரம்பரியங்களின் கலவையாகும். இந்து மதம் மற்றும் கிறித்துவ மதம் ஆகியவை நகரத்தில் உள்ள முக்கிய மதங்களாகும்.
**பெரிய புராணம் ஓர் ஆய்வு** பேராசிரியர் அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலில் சேக்கிழார் சைவ சமய அடியார்களின் வாழ்க்கை வரலாற்றை எழுதிய பெரியபுராணம் எனும் நூலினை ஆய்வு செய்து எழுதியுள்ளார். இதன் இரண்டாவது தொகுதி பெரிய புராணம் ஓர் ஆய்வு தொகுதி 2 எனும் பெயரில் வெளியிடப்பட்டுள்ளது. இந்நூலை சென்னை தியாகராய நகரில் இயங்கிய கங்கை புத்தக நிலையம் வெளியிட்டுள்ளது.

தஞ்சைப் பல்கலைக் கழகத்தின் துணைவேந்தரான முது முனைவர் வ.அய்.சுப்பிரமணியம் அவர்களின் வேண்டுகோளை ஏற்று பெரியபுராணம் பற்றிய ஆய்வை மேற்கொண்டதாக ஞானசம்பந்தன் அவர்கள் அறிமுக உரையில் கூறுகின்றார்.

உள்ளடக்கங்கள்
-------------

1. முன்னுரை
2. வேதகால ருத்ர சிவன்
3. வேதத்தில் புருந்த சிவன்
4. சங்கத்தமிழர் கண்ட சிவன்
5. காப்பிய காலம்வரை சிவன்
6. தேவார காலத்திற்கு முந்தைய சிவன்
7. மூவர் காலப் பின்னணி
8. திருஞானசம்பந்தர் கூறும் சைவம்
9. சேக்கிழார் கண்ட சைவம்
10. சேக்கிழார் படைப்பாற்றல்
11. அடியா்கள் யார்
12. தொண்டு நெறியே சைவ நெறி
13. புரட்சியின் இரண்டாவது வழி
14. இரு வழிகளின் போராட்டம்

மேற்கோள்கள்
-----------

வெளி இணைப்புகள்
---------------

நூலகம் தளத்தில் மின்நூல் தரவிரக்கம்
[*தொடர்பிழந்த இணைப்பு*]
பாட்டி என்னும் சொல் பழந்தமிழில் இருவேறு பொருள்களையும், இன்றைய தமிழில் முறைப்பெயரையும் குறிக்கும் சொல்லாகப் பயன்படுத்தப்பட்டு வந்துள்ளது.

அகத்திணை வாயில்
அகத்திணை மாந்தர்களில் அகத்திணை வாயிலாகச் செயல்படுவோரில் ‘பாட்டி’ என்பவரும் ஒருவர்.  இங்குப் பாட்டி என்னும் சொல் பாடினியைக் குறிக்கும்.  கற்பு வாழ்க்கையில் தலைவியின் ஊடல் தீர்க்கப் பாணன் உதவுவது போலப் பாடினியும் உதவுவாள் எனத் தெரிகிறது. **பண் பாடுபவன் பாணன். பண் பாடுபவள் பாடினி அல்லது பாட்டி.**

**மீனவப்பெண்**
பாணன் வரால் மீனைக் கொடுத்து நறவுக் கள்ளைப் பண்டமாற்றாக வாங்கி உண்டு வேட்டைக்குச் செல்வதை மறந்து படுத்துக் கிடந்தவனுக்குப் ‘பாட்டி’ (பாடினி) ஆம்பல் இலையில் சுடச்சுடப் பொங்கல் சோறும், இனிப்பும் புளிப்பும் கலந்த பிரம்புப் பழமும் விடியல் பொழுதில் இட்டு உண்ணச் செய்வாளாம். 

பெண்நாய், பெண்பன்றி
விலங்கினத்தில் பெண்ணைக் குறிக்கும் சொற்கள் எனத் தொல்காப்பியர் 13 பெயர்களைக் குறிப்பிடுகிறார். அவற்றில் ஒன்று ‘பாட்டி’. 

பெண் நாயையும், பெண் பன்றியையும் பாட்டி என வழங்கி வந்தனர்.

அடிக்குறிப்புகள்
----------------

1. ↑  தொல்காப்பியம் கற்பியல் 52
2. ↑  ஒப்புநோக்குக திருவாளன் – திருவாட்டி
3. ↑  
நெடுங்கொடி நுடங்கும் நறவுமலி பாக்கத்து  

நாள்துறைப் பட்ட மோட்டிரு வராஅல்  

துடிக்கட் கொழுங்குறை நொடுத்துண்டு ஆடி  

வேட்டம் மறந்து துஞ்சுங் கொழுநர்க்குப் பாட்டி  

ஆம்பல் அகலிலை அமலைவெஞ் சோறு  

தீம்புளிப் பிரம்பின் திரள்கனி பெய்து  

விடியல் வைகறை இடூஉம் ஊர – அமநானூறு 196
4. ↑  தொல்காப்பியம் மரபியல் 3
5. ↑  தொல்காப்பியம் மரபியல் 66

காண்க
-----

|  |  |
| --- | --- |
| தொகு | **அகத்திணை மாந்தர்** |
| அகத்திணைத் தலைவர்கள் | தலைவன் | தலைவி | காமக்கிழத்தியர்

---

 |
| அகத்திணை வாயில்கள் | தோழி | நற்றாய் | செவிலி | பார்ப்பான் | பாங்கன் | பாணன் | பாட்டி | இளையர் | விருந்தினர் | கூத்தர் | விறலியர் | அறிவர் | கண்டோர்

---

 |
**பிளேடைம்** (Play Time) 1967 ஆம் ஆண்டு வெளிவந்த பிரெஞ்சு மொழித் திரைப்படமாகும்.ஜாக்குவஸ் டாத்தி இயக்கத்தில் வெளிவந்த இத்திரைப்படத்தில் ஜாக்குவஸ் டாத்தி முக்கிய கதாபாத்திரத்தில் நடித்தும் உள்ளார்.

வகை
---

கலைப்படம் / நகைச்சுவைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இத்திரைப்படத்தில் எம். கியுலொட் மற்றும் சில அமெரிக்க சுற்றுலாப்பயணிகள் அனைவரும் அதிநவீனமான பாரிஸில் நுழைகின்றனர்.மேலும் இவர்கள் கண்களால் நம்ப இயலாத விஞ்ஞான உலகமாக அதன் மாற்றம் இவற்றுடன் தொடரும் நகைச்சுவைக் காட்சியமைப்பு போன்றன திரைக்கதையில் ஒரு சிறப்பம்சமாகும் இத்திரைப்படத்தின் கதாநாயகனாக நடித்திருக்கும் ஜாக்குவஸ் டாத்தி தனது செய்கை நடிப்புகள் மூலம் அவரது நகர மக்களை அசத்துகின்றார்.சலனப் படமாக எடுக்கப்பெற்றூக்கும் இத்திரைப்படத்தில் டாத்தி தனது குறும்புகளால் மக்களை சிரிக்க வைக்கின்றார்.

துணுக்குகள்
-----------

* இத்திரைப்படத்தின் காட்சியமைப்புகளுக்காக டாத்தி மிகவும் பிரமாண்ட வடிவமைப்புகளை செய்ததன் பேரில் அவரின் இத்திரைப்படம் பல சிக்கல்களில் மாட்டியிருந்தது .குறிப்பாக பணப் பற்றாக்குறை காரணமாக கடனுதவியைப் பெற நேரிட்டது குறிப்பிடத்தகுந்த ஒரு விடயம்.
**வீர் பகதூர் சிங் கோளரங்கம்** (*Vir Bahadur Singh Planetarium, Gorakhpur*)('வீர்' அல்லது 'பிர்' என்றும் உச்சரிக்கப்படுகிறது) என்பது இந்தியாவின் உத்தரப் பிரதேசத்தில் உள்ள கோரக்பூரில் உள்ள ஒரு கல்வி சார்ந்த சுற்றுலாத்தலமாகும். இது 21 திசம்பர் 2009 முதல் உத்தரப் பிரதேசத்தின் அறிவியல் மற்றும் தொழில்நுட்ப குழுமத்தினால் நடத்தப்படுகிறது.

இந்த கோளரங்கில் தினமும் மதியம் 1 மணி, 3 மணி மற்றும் மாலை 5 மணி என மூன்று வேளைகளில், 45 நிமிட திரைப்பட காட்சிகளை நடத்துகிறது. இது மீட்டர் அளவிலான குவிமாடம் மற்றும் 395 இருக்கை திறன் கொண்டது. இது எண்ணிம தொழில்நுட்பத்தை அடிப்படையாகக் கொண்டது, மேலும் எதிர்மின் கதிர் குழாய், இவான்சு மற்றும் சுதிர்லாண்டின் உபகரணங்கள் இங்கு நிறுவப்பட்டுள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2019-12-07 அன்று மூலம் பரணிடப்பட்டது. 2022-05-02 அன்று பார்க்கப்பட்டது.
2. ↑  "अब तारामंडल का टिकट भी आनलाइन". *Dainik Jagran*. 25 May 2018.
3. ↑  "Planetariums in India". Go Astronomy. 28 February 2020 அன்று பார்க்கப்பட்டது.

மேலும் பார்க்கவும்
------------------

* கோளரங்கங்களின் பட்டியல்
.243 வின்செஸ்டர் கொண்ட, ஒற்றைவெடி வீழும்-அடைப்பு ரூகர் எண். 1 புரிதுமுக்கி
**வீழும்-அடைப்பு இயக்கம்** (ஆங்கிலம்: *falling-block action*) என்பது, ஒரு ஒற்றைவெடி சுடுகலன் இயக்கம் ஆகும். இதில், ஆயுதத்தின் குழலாசனத்தில் வெட்டப்பட்டிருக்கும் பொளிவாய்க்குள், செங்குத்தாக சரியும்படியான, ஒரு திடமான உலோக பின்னடைப்பு இருக்கும். இந்த பின்னடைப்பு, ஒரு நெம்புகோலால் இயக்க வல்லதாக இருக்கும்.

இதை ஆங்கிலத்தில் *ஸ்லைடிங் ப்ளாக்* அல்லது *டுராப்பிங் பிளாக்* இயக்கம் என்றும் அறியப்படும்.

விரிவாக்கம்
-----------

நழுவும் (வீழும்) அடைப்பின் செயல்பாடு
அடைப்பு மூடப்பட்ட (உயர்) நிலையில் இருக்கும்போது, வெடிபொதி வெடிப்பதால் உண்டாகும் அதி-அழுத்தங்களை தாங்கி அறையை அடைத்து, பின்னுதைப்பை இயங்குமுறைக்கும், தண்டுக்கும் பாதுகாப்பாக கடத்தும். அடைப்பு தாழ்த்தப்பட்ட நிலையில் இருக்கும்போது, ஏற்கனவே சுடப்பட்ட உறையை அகற்றவோ, அல்லது சுடப்படாத வெடிபொதியை மீள்குண்டேற்றவோ; அறையின் பின்முனை (குழலாசனம்) திறந்துக் காட்டப்படும். இது ஒரு மிக வலிய இயங்குமுறை ஆகும். சிறிய ஆயுதங்களிலும், கனரக பீரங்கிகளிலும் இவ்வகையான இயங்குநுட்பம் பிரயோகத்தில் உள்ளது.

எம்1870 பெல்ஜிய காம்பிலெயின், எம்1872 கிரேக்க மியோனாஸ், ஷார்ப்ஸ் புரிதுமுக்கி, ஃபார்க்கஹார்சன் புரிதுமுக்கி, வின்செஸ்டர் ரகம் 1885, மற்றும் ரூகர் எண். 1, உள்ளிட்டவை இந்த இயக்கத்தை தான் கொண்டிருந்தன.

மேலும் பார்க்க
--------------

* ஆணி இயக்கம்
* நெம்புகோல் இயக்கம்
* நழுவியக்கம்
* உடைவு இயக்கம்
* உருளும்-அடைப்பு இயக்கம்
* அரை-தானியக்க புரிதுமுக்கி

மேற்கோள்கள்
-----------

1. ↑  Westwood, David (2005). *Rifles: An Illustrated History of Their Impact*. ABC-CLIO. பக். 60. பன்னாட்டுத் தரப்புத்தக எண்:978-1-85109-401-1. .

வெளி இணைப்புகள்
---------------

* வீழும்-அடைப்பு இயக்கம் (ஆங்கிலத்தில்)
* யோஸ்ட் ஒற்றைவெடி ஷுயெட்சன் இயக்கம் (ஆங்கிலத்தில்)
கணிதத்தில், **வீழும் தொடர்பெருக்கம்** (*falling factorial*) என்பது x -லிருந்து தொடங்கி தொடர்ந்து ஒன்றொன்றாக குறைந்துவரும் முந்தைய முந்தைய n காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,

{\displaystyle (x)\_{n}=x(x-1)(x-2)\cdots (x-n+1)} ஆகும்.
இக்கட்டுரையில் வீழும் தொடர்பெருக்கத்தைக் குறிக்க, (*x*)*n* என்ற குறியீடு பயன்படுத்தப்படுகிறது. வீழும் தொடர்பெருக்கமானது *இறங்கும் தொடர்பெருக்கம்* எனவும் அழைக்கப்படுகிறது.

முதல் வீழும் தொடர்பெருக்கங்கள் சில:

{\displaystyle x\_{(0)}=1\,}

{\displaystyle x\_{(1)}=x\,}

{\displaystyle x\_{(2)}=x(x-1)=x^{2}-x\,}

{\displaystyle x\_{(3)}=x(x-1)(x-2)=x^{3}-3x^{2}+2x\,}

{\displaystyle x\_{(4)}=x(x-1)(x-2)(x-3)=x^{4}-6x^{3}+11x^{2}-6x\,}

பண்புகள்
--------

சாதாரண தொடர்பெருக்கத்தை வீழும் தொடர்பெருக்கம் மூலமாக பின்வருமாறு எழுதலாம்:

{\displaystyle n!=n\_{(n)}\,}
ஒரு ஈருறுப்புக் கெழுவை வீழும் தொடர்பெருக்கத்தின் மூலம் எழுதலாம்.

{\displaystyle {\frac {(x)\_{n}}{n!}}={x \choose n}.}
இதனால் ஈருறுப்புக் கெழுக்களுடைய பல முற்றொருமைகளில் வீழும் தொடர்பெருக்கம் காணப்படுகிறது.

எழும் மற்றும் வீழும் தொடர்பெருக்கங்களுக்கு இடையேயுள்ள தொடர்பு:

{\displaystyle {(-x)}^{(n)}={(-1)}^{n}{(x)}\_{n}.} மற்றும்
{\displaystyle x^{(n)}={(x+n-1)}\_{n}.}
ஒரு வீழும் தொடர்பெருக்கம் எந்தவொரு வளையத்திலும் ந்ன்கு வரையறுக்கப்படும் என்பதால், *x* -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக் கோவை அல்லது கலப்பெண் மதிப்புடைய சார்பு எனக் கொள்ளலாம்.

காமா சார்பை பயன்படுத்தி வீழும் தொடர்பெருக்கத்தை *n* -ன் மெய்யெண் மதிப்புகளுக்கும் நீட்டிக்கலாம். இதற்கு *x* மற்றும் *x* + *n* இரண்டும் எதிர்ம முழு எண்களற்ற கலப்பெண்களாக இருக்க வேண்டும்.

{\displaystyle (x)\_{n}={\frac {\Gamma (x+1)}{\Gamma (x-n+1)}}.}
*D* என்பது *x*-ஐப் பொறுத்த வகையிடலைக் குறிக்குமானால்:

{\displaystyle D^{n}(x^{a})=(a)\_{n}\,\,x^{a-n}.}

மாற்றுக் குறியீடு
-----------------

ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய *கான்கிரீட் மேத்தமெட்டிக்ஸ்* -ல் வீழும் தொடர்பெருக்கத்திற்கு வேறொரு குறியீடு தரப்பட்டுள்ளது.

இதன்படி வீழும் தொடர்பெருக்கம்:

{\displaystyle x^{\underline {m}}=\overbrace {x(x-1)\ldots (x-m+1)} ^{m~\mathrm {factors} }\qquad {\mbox{for integer }}m\geq 0;}
பிற குறியீடுகள்:

*P*(*x*, *n*),
*x*P*n*,
P*x*,*n*,
*x*P*n*.
(*x*)+*n* என எழும் தொடர்பெருக்கம் குறிக்கப்படும்போது வீழும் தொடர்பெருக்கமானது (*x*)–*n* எனக் குறிக்கப்படுகிறது.

இவற்றையும் பார்க்க
------------------

* எழும் தொடர்பெருக்கம்

குறிப்பு
--------

1. ↑  Steffensen, J. F. *Interpolation* (2nd ed.), Dover Publications, p. 8, ISBN 0-486-45009-0 (A reprint of the 1950 edition by Chelsea Publishing Co.)
2. ↑  Ronald L. Graham, Donald E. Knuth, Oren Patashnik (1988) *Concrete Mathematics*, Addison-Wesley, Reading MA. ISBN 0-201-14236-8, pp. 47,48
3. ↑  Knuth, Donald E. (1992), "Two notes on notation", *American Mathematical Monthly*, **99** (5): 403–422, arXiv:math/9205211, doi:10.2307/2325085, JSTOR 2325085. The remark about the Pochhammer symbol is on page 414.

மேற்கோள்கள்
-----------

* Olver, Peter J. (1999), *Classical Invariant Theory*, Cambridge University Press, ISBN 0521558212.

Weisstein, Eric W. "Falling Factorial." From MathWorld—A Wolfram Web Resource.
**எபிரேய நாட்காட்டி** (*Hebrew Calendar*) அல்லது **யூத நாட்காட்டி** யூதர்களால் சமய சடங்குகளுக்காக பயன்படுத்தப்படும் ஓர் சூரியசந்திர நாட்காட்டி ஆகும். அண்மைய காலங்களில் சில கிறித்தவர்களும் இதனை பாஸ்கா விழாவை குறிக்க பயன்படுத்தி வருகின்றனர். இந்நாட்காட்டி முதன்மையாக சமய சடங்குகளுக்கே பயன்படுத்தப்பட்டு வந்தாலும், இசுரேலில் யூத விவசாயிகளால் விவசாய கால கணிப்பிற்கும் இது பயன்படுகின்றது.

யூத நாட்காட்டியில் 29 அல்லது 30 நாட்கள் கொண்ட 12 மாதங்கள் உள்ளன. மற்றும் சூரிய நாட்காட்டியுடன் ஒருங்கிணைக்க பத்தொன்பது ஆண்டுகளில் ஏழுமுறை ஓர் இடைச்செருகல் மாதம்(intercalary) சேர்க்கப்படுகிறது. ஒவ்வொரு அமாவாசையன்றும் புதிய மாதம் துவங்கும்.

பன்னிரு வழமையான மாதங்கள்:*நிசன்* (30 நாட்கள்), *இயார்* (29நாட்கள்), *சிவன்* (30 நாட்கள்), *தம்முஸ்* (29 நாட்கள்), *அவ்* (30 நாட்கள்), *எலுல்* (29 நாட்கள்), *தீஸ்ரே* (30 நாட்கள்), *செஷ்வன்* (29 அல்லது 30 நாட்கள்), *கிஸ்லெவ்* (29 அல்லது 30 நாட்கள்), *தெவேத்* (29 நாட்கள்), *சேவத்* (30 நாட்கள்) மற்றும் *அதார்* (29 நாட்கள்). நெட்டாண்டுகளில் இம்மாதம் *அதார் II* என வழங்கப்பட்டு இதற்கு முன்னர் (சேவத் மாதத்தின் பின்னர்) *அதார் I* (30 நாட்கள்) மாதம் சேர்க்கப்படுகிறது.

ஆண்டு நிசன் மாதத்தில் துவங்குகிறது. நிசன் 15 அன்று வரும் முழுநிலவு அன்று பார்லி அறுவடை பண்டிகை (நமது அறுவடை பண்டிகை பொங்கல் போன்று)ஆண்டு துவக்கத்தை வரவேற்கிறது. இந்த பண்டிகை எப்போதும் இளவேனில் காலத்தில் அமையுமாறு நெட்டாண்டுகளில் இடைச்செருகல் மாதம் சேர்க்கப்படுகிறது.

வெளியிணைப்புகள்
---------------

* எக்காலத்திற்குமான எபிரேய நாட்காட்டி
* யூத நாட்காட்டி யூத நாட்காட்டி வரலாறு குறித்த பல்வேறு கருத்துகளை விவரிக்கிறது.
* எபிரேய நாட்காட்டி அறிவியலும் நம்பிக்கைகளும் எபிரேய நாட்காட்டிக்கான விதிகள்.
* யூத நாட்காட்டி பரணிடப்பட்டது 2020-06-18 at the வந்தவழி இயந்திரம் நாசா இணையதளத்தில் அறிவியல் விளக்கம்

### நாள் மாற்றிகள்

* Hebrew/Greogrian Calendar for iPhone and iPod Touch
* Hebrew/Islamic Calendar for iPhone and iPod Touch
* Jewish Calendar for Outlook - Incorporate Jewish dates and holidays into Microsoft Office Outlook.
* Firefox Add-ons. Hebrew Calendar
[*தொடர்பிழந்த இணைப்பு*]
சிரொபெண்ட் அல்லது வூடின் உலோகம்
**வூடின் உலோகம்** (Wood's metal) அல்லது **சிரோபெண்ட்** (*Cerrobend*) என்பது எளிதில் உருகும் ஒரு கலப்புலோகம் ஆகும். இக்கலப்புலோகத்தில் 50% பிசுமத், 26.7% ஈயம், 13.3 % வெள்ளீயம், 10% காட்மியம் ஆகியன உள்ளன...

இக்கலப்புலோகம் முதன் முதலில் 1860 ஆம் ஆண்டில் பர்னாபசு வூட் (*Barnabas Wood*) என்பவரால் முதன் முதலில் பரிந்துரைக்கப்பட்டது. அமெரிக்க இயற்பியலாளர் ராபர்ட் டபிள்யு. வூட் (*Robert W. Wood* (1868–1955) என்பவர் இதனைப் பயன்படுத்தினார். இதனால் இக்கலப்புலோகம் *வூடின் உலோகம்* (Wood's metal) என வழங்கப்படுகிறது. **லிப்போவிட்சின் கலப்புலோகம்** (Lipowitz's alloy) எனவும் வணிகரீதியில் *Cerrobend*, *Bendalloy*, *Pewtalloy*, *MCP 158* எனவும் இது அழைக்கப்படுகிறது.

கதிர்மருத்துவத்தில் தனி நோயாளிகளுக்கான காப்புக் கட்டிகளை (Shielding block) உருவாக்க இக்கலப்புலோகம் பயன்படுகிறது. இதன் அடர்த்தி 9.4 கிராம்|கன சென்டி மீட்டர். ஆனால் இதன் உருகுநிலை 70 °C ஆகும். ஈயத்திற்கு அடர்த்தி 11.3 கிராம்\கனசென்டி மீட்டர். உருகு நிலை 327 °C எனவே இதனை எளிதில் உருக்கி தேவையான காப்புக் கட்டிகளை, போதுமான அளவிலும் வடிவிலும் கனத்திலும் பெறமுடியும்.

மேற்கோள்கள்
-----------

1. ↑  "Gardner's Chemical Synonyms and Trade Names". யோன் வில்லி அன் சன்ஸ். 2013-02-09 அன்று மூலம் பரணிடப்பட்டது. 2013-03-21 அன்று பார்க்கப்பட்டது.
***குரோசிடுரா கிக்மியா*** (*Crocidura hikmiya*) என்பது **சிங்கராசா மூஞ்சூறு** அல்லது **இலங்கையின் மழைக்காட்டு** **மூஞ்சூறு** அழைக்கப்படும் மூஞ்சுறு சிற்றினம் ஆகும். இது உருவவியல் மற்றும் மூலக்கூறு தரவுகளின் அடிப்படையில் இலங்கையின் மழைக்காட்டுகளில் காணப்படும் மூஞ்சுறுகளின் ஓர் சிற்றினமாக வகைப்படுத்தப்பட்டுள்ளது. இதன் நெருங்கிய சகோதர சிற்றினமாக இலங்கையின் நீண்ட வால் மூஞ்சுறு உள்ளது. இலங்கையில் உள்ள மற்றொரு மூஞ்சுறு, குரோசிடுரின் மூஞ்சுறு இலங்கையில் மத்திய மலைப்பகுதிகளின் உயரமான வாழிடங்களில் காணப்படுகின்றது. *கு. கிக்மியாவுக்கு* இலங்கையின் நீண்ட வால் மூஞ்சுறுவினைவை விடச் சிறிய வால் உள்ளது. இரண்டு சிற்றினங்களையும் வேறுபடுத்தும் மற்ற குணாதிசயங்களில் பெரும்பாலானவை எலும்பியல் தொடர்பானவை.

சொற்பிறப்பியல்
--------------

*கிக்மியா* என்ற குறிப்பிட்ட அடைமொழியானது 'மூஞ்சூறு' என்பதன் சிங்கள சொல்லாகும். இது சிங்களத்தில் *சிறீ லங்கா சிங்கராஜ குனு கிக்மியா* (ශ්‍රී ලංකා සිංහරාජ කුනු හික් මීයා) என அழைக்கப்படுகிறது.

வாழ்விடம்
---------

குடாவா மற்றும் மார்னிங்சைடில் உள்ள சிங்கராஜாக் காட்டு விளிம்பு தளமான குடாவா மற்றும் மார்னிங்சைடில் காணப்படுகின்றது.

மேற்கோள்கள்
-----------

1. ↑  Meegaskumbura, S.; Meegaskumbura, M. (2008). "*Crocidura hikmiya*". *IUCN Red List of Threatened Species* **2008**: e.T136596A4316355. doi:10.2305/IUCN.UK.2008.RLTS.T136596A4316355.en.. பார்த்த நாள்: 19 November 2021.
2. ↑  S. H. Meegaskumbura; M. Meegaskumbura; K. Manamendra-Arachchi; R. Pethiyagoda; C. J. Schneider (2007). "*Crocidura hikmiya*, a new shrew (Mammalia: Soricomorpha: Soricidae) from Sri Lanka". *Zootaxa* **1665**: 19–30. .

வெளி இணைப்புகள்
---------------

* Wildlife Extra - A New Species of Shrew Described in Sri Lanka
* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2416815
* விக்கியினங்கள்: Crocidura hikmiya
* GBIF: 5787822
* iNaturalist: 74216
* IUCN: 136596
* என்.சி.பி.ஐ: 481572

 |
**நான்காம் செயேந்திரவர்மன்** (*Jaya Indravarman* IV) 1167-1192 வரை, நவீன வியட்நாமில் அமைந்திருந்த முன்னாள் பிராந்தியமான சம்பா இராச்சியத்தின் அரசராக இருந்தார். இவர் சீன அரசவைக்கும், தாய் வியட் ஆகியோருக்கு அடிபணிந்து ஆட்சி செய்தார். தரைவழிப் படையெடுப்பிற்காக சீனாவிலிருந்து குதிரைகளை வாங்குவதில் தோல்வியுற்ற இவர், கப்பல் படையைத் தயாரித்தார்.:77–79

1177 இல் கெமர் பேரரசின் சம்பா படையெடுப்பிற்கு தலைமை தாங்கியதற்காக இவர் குறிப்பிடத்தக்கவர். இவரது கடற்படைப் படைகள் மீகாங் மற்றும் தொன்லே சாப் ஆறுகள் வழியாக தொன்லே சாப் வரை பயணித்து அங்கோரைக் கைப்பற்றி திரிபுவனாதித்யவர்மனைக் கொன்றனர்.  :120 :163–164,166

1190 ஆம் ஆண்டில், இரண்டாம் தரணிந்திரவர்மனின் மகனும் வாரிசுமான கெமர் மன்னர் ஏழாம் செயவர்மன், சம்பாவுக்கு எதிராக பழிவாங்க முயன்றார். தலைநகர் வித்யானந்தனனால் கைப்பற்றப்பட்டது. மேலும், செயேந்திரவர்மன் மீண்டும் கம்போடியாவுக்கு கைதியாக கொண்டு வரப்பட்டார். கம்போடியாவின் மன்னர் பின்னர் 1191 இல் அரியணையை மீண்டும் பெறுவதற்கான முயற்சியில் இவரை விடுவித்தார். இருப்பினும், வித்யானந்தனன் இவரை தோற்கடித்து, செயேந்திரவர்மனைக் கொலை செய்தார்.  :78–79

சான்றுகள்
---------

1. ↑  Maspero, G. 2002, The Champa Kingdom, Bangkok: White Lotus Co. Ltd. ISBN 9747534991
2. ↑  Higham, C. 2001, The Civilization of Angkor, London: Weidenfeld & Nicolson, ISBN 9781842125847
3. ↑  George Coedès (1968). Walter F. Vella. ed. *The Indianized States of Southeast Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
4. ↑  Maspero, G. 2002, The Champa Kingdom, Bangkok: White Lotus Co. Ltd. ISBN 9747534991ISBN 9747534991
**நல்லாட்சிக்கான மக்கள் இயக்கம்** (*Peoples Movement for Good Governance*, PMGG) என்பது இலங்கையின் ஓர் அரசியல் கட்சியாகும். இது 2006 ஆம் ஆண்டு கிழக்கிலங்கையில் காத்தான்குடியில் உருவாக்கப்பட்டது.

நல்லாட்சிக்கான மக்கள் இயக்கம் 40 உறுப்பினர்களைக் கொண்ட சூறாசபை என்று அழைக்கப்படும் நிறைவேற்றுக்குழுவைக் கொண்ட ஒரு சமூக அரசியல் இயக்கமாகும். தேர்தலின் மக்களின் மூலம் தெரிவு செய்யப்பட்டுள்ள நகரசபை உறுப்பினர்கள், மக்களால் தெரிவு செய்யப்பட்ட மக்கள் பிரதிநிதிகள் என்பதால் இவர்கள் மூலம் கிடைக்கும் வருமானம் முதல் அனைத்தும் மக்களுக்கே சொந்தமானது என்ற நோக்கத்தைக் கொண்டுள்ளது. தேர்ந்தெடுக்கப்படும் மக்கள் பிரதிநிதிகள் மீள் அழைப்பு (Re-calling) முறை மூலம் காலத்துக்குக் காலம் அழைக்கப்பட்டு வேறு பிரதிநிதிகள் நகரசபைக்கு அனுப்பப்பட்டு வருகின்றார்கள்.

நகரசபைத் தேர்தல்களில்
---------------------

இக்கட்சி 2006 ஆம் ஆண்டில் காத்தான்குடி நகரசபைத் தேர்தலில் போட்டியிட்டு ஒரு இடத்தைப் பெற்றது. இதனைத் தொடர்ந்து 2011 ஆம் ஆண்டு நகரசபைத் தேர்தலில் இரண்டாவது முறையாகப் போட்டியிட்டு இரண்டு உறுப்பினர்களை மக்கள் பிரதிநிதிகளாகக் கொண்டது.

மாகாணசபைத் தேர்தல்களில்
-----------------------

நல்லாட்சிக்கான மக்கள் இயக்கம் தலைமையிலான அரசியல் கூட்டணியின் சார்பில் 2013 மாகாணசபைத் தேர்தல்களில் தமிழ்த் தேசியக் கூட்டமைப்பின் வேட்பாளராக மன்னார் மாவட்டத்தில் போட்டியிட்ட அயூப் அஸ்மின் தமிழ்த் தேசியக் கூட்டமைப்பின் மேலதிக உறுப்பினராகத் தெரிவு செய்யப்பட்டு 1வது வட மாகாண சபைக்குத் தேர்தெடுக்கப்பட்டார். இவருக்கு வட மாகாணத்தின் முசுலிம்களுக்கான மீள்குடியேற்றம் மற்றும் புனர்நிர்மாணம் தொடர்பாக முதலமைச்சருக்கான ஆலோசகராக முதலமைச்சரினால் நியமிக்கப்பட்டார்.

மேற்கோள்கள்
-----------

1. ↑  "PART I : SECTION (I) ó GENERAL Government Notifications PROVINCIAL COUNCILS ELECTIONS ACT, No. 2 OF 1988 Notice under Section 61A(2)". *இலங்கை அரச வர்த்தமானி Extraordinary* **1830/13**. 30 September 2013.. பார்த்த நாள்: 20 நவம்பர் 2013.
2. ↑  "TNA Spokesperson says selections made for bonus seats". *News First*. 29 செப்டம்பர் 2013. Archived from the original on 2013-11-03. .
3. ↑  "Division of Ministries of the Northern Provincial Council & Subjects for Councillors". *தமிழ்நெட்*. 11 அக்டோபர் 2013. .

வெளி இணைப்புகள்
---------------

* நல்லாட்சிக்கான மக்கள் இயக்கத்தின் இணையதளம் பரணிடப்பட்டது 2020-11-01 at the வந்தவழி இயந்திரம்
EDTA எதிரயனியுடன் ஒரு உலோக அணைவுச் சேர்மம் 
 கிளைசினேட் அயனி ஒரு உலோக அயனியுடன் இடுக்கி அணைவு சேர்மத்தை உருவாக்க முடியும் 
 அஸ்பார்டிக் அமிலம் ஒரு அமினோடைகார்பாக்சிலிக் அமிலம் மற்றும் பிற ஈந்தணைவிகளுக்கு முன்னோடியும் ஆகும். 
ஒரு **அமினோபாலிகார்பாக்சிலிக் அமிலம்** (Aminopolycarboxylic acid) ன்பது (சில நேரங்களில் சுருக்கமாக **APCA** என அழைக்கப்படுகிறது) என்பது ஒன்று அல்லது அதற்கு மேற்பட்ட நைட்ரஜன் அணுக்கள் இரண்டு அல்லது இரண்டிற்கு மேற்பட்ட கார்பாக்சில் தொகுதிகளின் கானர்பன் அணுக்கள் வழியாக இணைக்கப்பட்டுள்ள ஒரு வேதிச் சேர்மம் ஆகும். அமில புரோட்டான்களை இழந்த அமினோபாலிகார்பாக்சிலேட்டுகள் உலோக அயனிகளுடன் வலுவான அணைவுச் சேர்மங்களை உருவாக்குகின்றன. இந்தப் பண்பு அமினோபாலிகார்பாக்சிலிக் அமிலங்களை பலவிதமான வேதியியல், மருத்துவ மற்றும் சுற்றுச்சூழல் பயன்பாடுகளில் பயனுள்ள அணைவுச்சேர்மமாக மாற்றுகிறது. [1]

அமைப்பு
-------

இந்த ஈந்தணைவி குடும்பத்தின் தாய் சேர்மமாக அமினோ அமிலமான கிளைசின், H2NCH2CO2H உள்ளது. இதில் அமினோ தொகுதியானது, (NH2) கார்பாக்சில் தொகுதியிலிருந்து, (CO2H) ஒற்றை மெத்திலீன் (CH2) தொகுதியால் பிரிக்கப்பட்டுள்ளது. கார்பாக்சில் தொகுதியானது புரோட்டானிறக்கத்திற்குட்படும் போது கிளைசினேட்டு அயனியானது ஒரு இரு அணுக்கள் மூலம் இணையும் ஈந்தணைவியாக செயல்பட முடியும். இத்தகயை ஈந்தணைவியானது, மைய உலோக அயனியை நைட்ரஜன் மற்றும் இரண்டு கார்பாக்சிலேட் ஆக்சிஜன் அணுக்களில் ஒன்று மூலமாக இணைத்து உலோக அயனிகளின் இடுக்கி அணைவுச் சேர்மங்களை உருவாக்குகின்றன [2]

மேற்கோள்கள்
-----------

1. ↑  Anderegg, G.; Arnaud-Neu, F.; Delgado, R.; Felcman, J.; Popov, K. (2005). "Critical evaluation of stability constants of metal complexes of complexones for biomedical and environmental applications\* (IUPAC Technical Report)". *Pure Appl. Chem.* **77** (8): 1445–1495. doi:10.1351/pac200577081445.
2. ↑  Schwarzenbach, G (1952). "Der Chelateffekt". *Helv. Chim. Acta* **35** (7): 2344–2359. doi:10.1002/hlca.19520350721.
**சிரோமணி குருத்வாரா பிரபந்த செயற்குழு** (*Shiromani Gurdwara Parbandhak Committee*, பஞ்சாபி: ਸ਼੍ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ, சுருக்கமாக **எஸ்ஜிபிசி**) பஞ்சாப், அரியானா, இமாச்சலப் பிரதேச மாநிலங்களிலும் நடுவண் ஆட்பகுதியான சண்டிகரிலும் அமைந்துள்ள சீக்கிய கோயில்களான குருத்துவாராக்களையும் பிற சீக்கிய வழிபாட்டுத் தலங்களையும் மேலாண்மை செய்யும் பொறுப்புள்ள சட்டப்படியான இந்திய அமைப்பாகும். எஸ்ஜிபிசி அம்ரித்சரில் உள்ள பொற்கோயிலையும் நிர்வகிக்கிறது. தில்லியிலுள்ள குருத்துவாராக்களை மேலாண்மை செய்ய *தில்லி குருத்துவாரா மேலாண்மை செயற்குழு* தனியாக உள்ளது. 

இந்த செயற்குழுக்களின் அலுவலர்கள் சீக் குருத்துவாரா சட்டம், 1925 வரையறுத்துள்ளபடி 18 அகவைக்கு மேலான ஆண்,பெண் சீக்கியர்களால் தேர்ந்தெடுக்கப்படுகின்றனர். எஸ்ஜிபிசி உறுப்பினர்களை பொற்கோவிலில் கூடும் சீக்கிய மாநாடு தேர்ந்தெடுக்கிறது. இந்த தேர்தல் ஐந்து ஆண்டுகளுக்கு ஒருமுறை நடக்கிறது. இது *சீக்கிய நாட்டின் நாடாளுமன்றம்* எனவும் வர்ணிக்கப்படுகிறது.

எஸ்ஜிபிசியை ஓர் தலைவரும், பொருளாளரும், பொதுச் செயலரும் நிர்வகித்து வருகின்றனர். குருத்துவாராக்களின் பாதுகாப்பு, நிதித்தேவைகள், வசதிகள் மேலாண்மை, சமய நெறிமுறைகளை இச்செயற்குழு மேற்பார்வையிட்டு வருகிறது. ஆயுதங்கள்,ஆடைகள், நூல்கள், சீக்கிய குருமார்களின் எழுத்துக்கள் போன்ற தொல்லியல் சிறப்புமிக்க புனிதப் படைப்புகளை குருத்துவாரா பரபந்தக் கமிட்டி நிர்வகித்து வருகின்றது. சமய வழிபாட்டுத் தலங்களைத் தவிர, எஸ்ஜிபிசி பல கல்வி நிலையங்களையும் மருத்துவக் கல்லூரிகள், மருத்துவமனைகள் மற்றும் அறக்கட்டளைகளையும் நடத்தி வருகிறது.

மேற்சான்றுகள்
-------------

1. 1 2  "Shiromani Gurdwara Parbandhak Committee". சீக்கிய விக்கி. 20 சூலை 2014 அன்று பார்க்கப்பட்டது.

வெளி இணைப்புகள்
---------------

* சிரோன்மணி குருத்துவாரா பிரபந்தக் கமிட்டி
* பீபி சாகிர் கவுர் பரணிடப்பட்டது 2007-10-06 at the வந்தவழி இயந்திரம்
* சீக்கிய வரலாற்று நூல் - எஸ்ஜிபிசி
* சீக்கிய வரலாற்று நூல்
**மிட்னைட் எக்ஸ்பிரஸ்** (Midnight Express) 1978 ஆம் ஆண்டு வெளிவந்த ஆங்கிலத் திரைப்படமாகும். ஆலன் பார்க்கர் இயக்கத்தில் வெளிவந்த இத்திரைப்படத்தில் பிராட் டேவிஸ், ராண்டி குவேட் மற்றும் பலரும் நடித்துள்ளனர்.

வகை
---

நாவல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

1970 களில் பில்லி ஹேய்ஸ் என்னும் அமெரிக்கர் துருக்கியில் உள்ள இஸ்தான்புலில் உள்ள காவல்துறையினரால் தீவிரவாதி என நினைக்கப்பட்டு கைது செய்யப்படுகின்றார். மேலும் அவரது உடலில் போதைப் பொருளை மறைத்துச் சென்ற காரணத்தினாலும் தீவிரவாதிகள் தாக்குதலை ஏற்படுத்தப்போவாதாக எச்சரிக்கையாக இருந்த காவல்துறையினர் இவரை நான்கு ஆண்டுகள் சிறையில் அடைத்தனர். சிறையிலிருந்து தப்பிச் செல்ல பெருதும் முயற்சிகள் மேற்கொள்ளும் ஹேய்ஸ் தப்ப முடியாமல் துருக்கி உயர் நீதிமன்றத்தினால் 1974 இல் முப்பது ஆண்டுகள் சிறையில் அடைக்கப்பட தீர்ப்பைப் பெறுகின்றார். அங்கு பல கொடிய காட்சிகளையும் கொலைகளையும் பார்க்கும் இவர் சிறைக் காவலன் ஒருவனைக் கொன்று விட்டு காவல் புரிந்து வந்த ஒருவனின் உடையுடன் அச்சிறைச்சாலையிலிருரிந்து தப்பிச் செல்கின்றார்.

வெளியிணைப்புகள்
---------------

* சர்வதேச திரைப்பட தரவுத் தளத்தில்
**சுரயா பள்ளிவாசல்** (Suraya Mosque)
(எசுப்பானியம்: *Mezquita Suraya*) மெக்சிகோ நாட்டின் கோஹுயுலா மாநிலத்தில் தொற்றெயொன் நகரில் உள்ள பள்ளிவாசல் ஆகும். இப்பள்ளிவாசல் கி.பி.1989 இல் கட்டப்பட்டது. இங்கு வரும் அதிக நபர்கள் சியா இசுலாம்  பிரிவை சார்ந்தவர்கள்.

வரலாறு
------

20 ஆம் நூற்றாண்டின் தொடக்கத்தில் மத்திய கிழக்காசிய நாடுகளில் இருந்து மெக்சிகோ நாட்டின் கோஹுயுலா மாநிலத்தில் தொற்றெயொன் நகருக்கும் அதை சுற்றியுள்ள பகுதிகளுக்கும் வணிக நோக்கில் பலர் குடியேறியது ஆவணங்களில் பதிவு செய்யப்பட்டுள்ளது. அவ்வாறு குடியேறியவர்களின் வழித்தோன்றல்களில் சுமார் 35 இசுலாமியர்கள் 1983 இல் ஹசன் செயின் சாமுத் என்பவரது வீட்டில் மத சொற்பொழிவுகள் நிகழ்த்தினர்.ஹசன் செயின் சாமுத் பிற்காலத்தில் மதத் தலைவர் ஆனார்.

சொற்பொழிவுகளில் கலந்து கொண்ட இலியாஸ் செர்ன் சலீம் என்பவரே முதலில் அங்கு பள்ளிவாசல் கட்ட ஆலோசனை வழங்கினார்.இப்பள்ளிவாசல் 1986 இல் ஆரம்பித்து 1989 இல் கட்டி முடிக்கப்பட்டது.

இப்பள்ளிவாசல் பென்சில் வடிவ மினார் கொண்டுள்ளது. பள்ளிவாசல் வளாகத்தில் மரங்கள் நடப்பட்டு உள்ளன.

மேற்கோள்கள்
-----------

1. ↑  "Desde Torreón hasta Chiapas: islam en México". *Excélsior*. 2014-10-04. .
2. 1 2  "Espacio 4 - Ramadán en el desierto de Torreón". *www.espacio4.com*. 2016-10-12 அன்று பார்க்கப்பட்டது. C1 control character in `|title=` at position 36 (உதவி)
3. ↑  Coah. Yohan Uribe Jiménez. "El Islam en La Laguna, una tradicional minoría religiosa". El Siglo de Torreón. .
**பாலகிருட்டிணபுவா இச்சல்கரஞ்சிகர்** (Balakrishnabuwa Ichalkaranjikar) (1849-1926) இவர் பாரம்பரிய இந்துஸ்தானி இசையின் கியால் வகையின் இந்தியப் பாடகர் ஆவார். குவாலியர் கரானாவை (பாடும் பாணி) கற்றுக் கொண்டு அதை மகாராட்டிராவிற்கு கொண்டு வந்தார்.

ஆரம்பகால வாழ்க்கையும் பின்னணியும்
---------------------------------

பாலகிட்டிணபுவா இச்சல்கரஞ்சிகர் மகாராஷ்டிராவில் பிறந்தார். இவர் இந்திய பாரம்பரிய இசையின் கயல் வகையின் மெக்காவான குவாலியருக்குப் பயணம் செய்தார். மேலும் வாசுதோராவ் ஜோசியின் கீழ் கற்றுக்கொண்டார். பின்னர் மகாராட்டிரா திரும்பினார். மீரஜ் அருகில் வசித்து வந்தார்.

சீடர்கள்
--------

இவரது பிரதான சீடர்களில் நீலகாந்த்புவா மிராஜ்கர், விஷ்ணு திகம்பர் பலூசுகர், தனது மகன் அன்னபுவா, அனந்த் மனோகர் ஜோசி (அந்து-புவா), மிராஷி புவா , வாமன்புவ சாபேகர் ஆகியோர் அடங்குவர். அன்னபுவா இவருக்கு முன்னரே இறந்து போனார். மகனின் மரணம் அவரது இறுதி ஆண்டுகளில் அவருக்கு மிகுந்த வருத்தத்தை ஏற்படுத்தியது.

குறிப்புகள்
-----------

1. ↑  Susheela Misra (1981). *Great masters of Hindustani music*. Hem Publishers. பக். 71.. பார்த்த நாள்: 17 July 2013.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
அமினால் பொது அமைப்பு
**அமினால் அல்லது அமினோ அசிட்டால்** *(Aminal or Aminoacetal)* என்பது ஒரு வேதி வினைக்குழுவாகும். இவ்வகைச் கரிமச் சேர்மங்களில் இரண்டு அமீன் குழுக்கள் ஒரே கார்பன் அணுவுடன் C(NR2)(NR2)- என இணைந்திருக்கும். இவ்வாய்ப்பாட்டில் இடம்பெற்றுள்ள R ஓர் ஐதரசன் குழு அல்லது ஓர் ஆல்க்கைல் குழுவைக் குறிக்கும் .
அமினால் மற்றும் எமியமினால் குழுக்கள் நைட்ரசன் ஆக்சிசனால் இடப்பெயர்ச்சி செய்யப்பட்ட அசிட்டால்கள் மற்றும் எமியசிட்டால்கள் குழுக்களை ஒத்த சேர்மங்களாகும். பிசர் இண்டோல் தொகுப்பு வினையில் அமினால்கள் தோன்றுகின்றன. வளைய அமினால்களும் நன்கு அறியப்படுகின்றன. டையமீன் மற்றும் ஆல்டிகைடு ஆகியவற்றை ஒடுக்கம் செய்வதால் இவை உண்டாகின்றன .

எமியமினால் ஈதர்கள்
------------------

ஆல்டிகைடிலிருந்து வருவிக்கப்பட்ட எமியமினால்
கீட்டோனிலிருந்து வருவிக்கப்பட்ட எமியமினால்
எமியமினால் ஈதர்களும் சிலசமயங்களில் அமினால்கள் என்று அழைக்கப்படுகின்றன. ஐயுபிஏசி இதை ஆதரிப்பதில்லை. R‴-C(NR'2)(OR")-R⁗ என்ற மூலக்கூறு கட்டமைப்பில் இவை அமைகின்றன. கிளைக்கோசிலமீன்கள் வளைய எமியமினால் ஈதர்களுக்கு உதாரணமாகும்.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "aminals". *Compendium of Chemical Terminology* Internet edition.
2. ↑  Hiersemann, M. "Functions bearing two nitrogens" in Comprehensive Organic Functional Group Transformations II 2005, volume 4, 411-441. Edited by Katritzky, Alan R.; Taylor, Richard J. K. எஆசு:10.1016/B0-08-044655-8/00075-1
**பாலக் முச்சால்** (Palak Muchhal) 1992 மார்ச் 30 அன்று பிறந்த இவர் ஒரு இந்தியப் பின்னணிப் பாடகர் ஆவார். 
இதயக் கோளாறினால் பாதிக்கப்படும் ஏழை குழந்தைகளுக்கு நிதியுதவி வழங்கும் பொருட்டு அவர் மற்றும் அவரது இளைய சகோதரர் பாலாஷ் முச்சால் ஆகிய இருவரும் இணைந்து இந்தியாவிலும் வெளிநாடுகளிலும் மேடை நிகழ்ச்சிகளை நடத்துகின்றனர். 16 ஆம் ஆண்டு டிசம்பர் 8 ஆம் தேதி வரை, அவர் தொண்டு நிகழ்ச்சிகள் மூலம் நிதி திரட்டினார், இது 1333 இதய நோய்களால் பாதிக்கப்பட்ட குழந்தைகளை காப்பாற்ற உதவியது. சமூக செயல்பாடுகளில் ஈடுபடுவதற்காக கின்னஸ் உலக சாதனைகள் மற்றும் லிம்கா சாதனைகள் புத்தகம் ஆகியவற்றில் முச்சால் இடம் பெற்றார். அவரது பணியானது, இந்திய அரசு மற்றும் பிற பொது நிறுவனங்கள் பல்வேறு விருதுகள் மூலம் அங்கீகரிக்கப்பட்டுள்ளது .
இந்தி திரைப் படங்களுக்கு பின்னணி பாடகராக முச்சால் இருக்கிறார். "ஏக் தா டைகர்" (2012), "ஆஷிக் 2" (2013)," கிக் (2014), "ஆக்சன் ஜாக்சன்" (2014) "மெய்மறந்தேன் பாராயோ" (2015) "எம். எஸ். தோனி" (2016) மற்றும் காபில் (2017) போன்ற படங்களில் இவர் பணியாற்றியுள்ளார்.

பின்னணி
-------

2013இல் ரக்சா பந்தன் கொண்டாட்டத்தில் முச்சால் தனது ச்கோதரன் பாலாஷ் உடன்
பாலக் முச்சால் இந்தூரிலுள்ள ஒரு மார்வாரி குடும்பத்தில் 1992 மார்ச் 30 அன்று பிறந்தார். இவர் தூய சைவம்.
அவரது தாயார், அமிதா முச்சால், ஒரு இல்லத்தரசி, மற்றும் அவரது தந்தை, ராஜ்குமார் முச்சால், ஒரு தனியார் நிறுவனத்தில் பணியாற்றுகிறார். அவருக்கு பாலாஷ் முச்சால் என்ற ஒரு இளைய சகோதரர் இருக்கிறார். அவர் இந்தூர், சினே நகர் ஸ்ரீ ஆக்ரேசன் வித்யாலயா பள்ளியில் படித்தார். மே மாதம் 2013 ஆம் ஆண்டில், முச்சால் தனது இறுதி வருடத்தில், இளங்கலை வணிகவியல் பட்டம் பெற்றார்.
ராஜஸ்தானின் பிரதாப்கர் மாவட்டத்தில் சோட்டாசத்ரி நகரில் முச்சாலின் தாத்தாவின் வீடு உள்ளது. அவர் நான்கு வயதிலேயே பாடுவதற்குத் தொடங்கினார். அவர் இந்திய பாரம்பரிய இசை இல் பயிற்சி பெற்றார். இந்தி, சமசுகிருதம், குஜராத்தி, ஒரியா, அசாமி, இராச்சசுத்தானி, பெங்காலி, போச்புரி, பஞ்சாபி, மராத்தி, கன்னடா, தெலுகு, தமிழ், சிந்தி மற்றும் மலையாளம் போன்ற 17 வெவ்வேறு மொழிகளில் முச்சால் பாடுகிறார்.

### 2011–present

ஜூலை 2013இல் ஒரு நிகழ்ச்சியில் பாலக் முச்சால்
2011 ஆம் ஆண்டில், முச்சால் தொழில்முறை பின்னணி பாடகியாக பாலிவுட்டில் நுழைந்தார், ஆனால் குழந்தை இதய நோயாளிகளுக்கு உதவ அவரது முயற்சிகள் தொடர்ந்தது. ஆகஸ்ட் 2015 வரை, அவரால் எழுப்பப்பட்ட நிதி 800 குழந்தைகளின் உயிர்களை காப்பாற்ற உதவியது.

குறிப்புகள்
-----------

1. ↑  "Indians in Thailand – Saving Little Hearts through music". thaindian.com. April 2007. 12 ஆகஸ்ட் 2016 அன்று மூலம் பரணிடப்பட்டது. 15 April 2013 அன்று பார்க்கப்பட்டது.
2. ↑  "Straight from the heart – Palak Mucchal". மிட் டே. 23 May 2013.. பார்த்த நாள்: 24 May 2013.
3. ↑  "Salman Khan praises singer Palak Muchhal!". *Zee News*. 21 August 2015.. பார்த்த நாள்: 22 August 2015.

வெளி இணைப்புகள்
---------------

விக்கிமீடியா பொதுவகத்தில்,  
 ***பாலக் முச்சால்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Palal Muchhal
* Palak Muchhal at பாலிவுட் ஹங்கமா
இம்மாநாடு 2001 ஆம் ஆண்டு ஆகஸ்டு 23 24 25 ஆகிய தேதிகளில் மலேசியத் தலைநகா் கோலாலம்பூரில் உலக வா்த்தக மையத்தில் நடைபெற்றது. மாநாட்டின் துவக்கவிழாவில் மலேசிய பிரதமா் மகாதீர் முகமது அவா்கள் கலந்து கொண்டு சிறப்பித்தார்.

மாநாட்டின் கருப்பொருள்
----------------------

இம்மாநாட்டின் கருப்பொருளாக ‘வளர்ச்சிக்கான வழிகள்’ என்ற பொருண்மையில் கட்டுரைகள் அமையப்பெற்றன.
மேலும் தமிழை மின் வணிக மொழியாக்குதல், ’NET For LIFE’ என்னும் கணிப்பொறிக் கல்வித்திட்டத்தை வகுத்தமைத்து பள்ளிக் குழந்தைகள் மழலையர், நடுவர், முதியோர் என மூன்று நிலைகளில் வழங்குதல் போன்ற பொருள்களிலும் கலந்தாய்வும் நடைபெற்றது.

மாநாட்டின் விவாதங்கள்
---------------------

தற்போதைய தமிழ் எழுத்துருச் சிக்கல்கள் மொழி பெயா்ப்பிகள் தமிழ் ஒளி எழுத்துப் படிப்பான் ஆகியன முக்கிய விவாதங்களாக இம்மாநாட்டில் எடுத்துக் கொள்ளப்பட்டன.

தமிழ் மரபு அறக்கட்டளைத் தொடக்கம்
--------------------------------

ஒளி எழுத்துப் படிப்பான் மூலமாக ஓலைச்சுவடிகளைப் பாதுகாத்து அவற்றைக் கணிப்பொறி மையமாக்கி இணையத்தில் தொகுக்க முனைவா் நா.கண்ணன் தலைமையில் அமைப்பு ஒன்று துவங்கப்பட்டது.தமிழ் மரபு அறக்கட்டளை என்ற இவ்வமைப்பிற்கு மலேசிய அமைச்சா் டத்தோ சாமி முதற்கட்ட நிதியாக பத்தாயிரம் டாலா்களை வழங்கி தமிழ் ஒலைச்சுவடிக்கு உயிர் கொடுத்தார். சா்வதேச அளவில் நுாற்றுக்கணக்கான அறிஞா்கள் கலந்து கொண்ட இம்மாநாட்டில் சுமார் ஐம்பது ஆராய்ச்சிக் கட்டுரைகள் படிக்கப்பட்டன.

குறிப்பு
--------

1. முனைவர் துரை.மணிகண்டன், எழுதிய இணையமும் தமிழும் என்ற நூல்.
2. முனைவர் மு.பொன்னவைக்கோ, எழுதிய இணையத் தமிழ் வரலாறு என்ற நூல்.
**மிட்டா மிராசு** 2001 ஆம் ஆண்டு பிரபு, நெப்போலியன், ரோஜா மற்றும் மும்தாஜ் நடிப்பில், மு. களஞ்சியம் இயக்கத்தில், அஸ்லம் முஸ்தபா இசையில் வெளியான தமிழ் திரைப்படம்.

கதைச்சுருக்கம்
--------------

செல்லையா (பிரபு) தன் வாழ்க்கையில் இரண்டு நோக்கங்களைக் கொண்டுள்ளார். முதல் நோக்கம் தன் குடும்பத்தின் மீது கூறப்படும் அவப்பெயரைக் களைவது, இரண்டாவது நோக்கம் தன் தம்பியை (ரவி ராகுல்) வழக்கறிஞராக படிக்க வைப்பது. அவன் வழக்கறிஞராக ஆனால் மட்டுமே தன் வீட்டு அவப்பெயரைக் களைய இயலும் என்பது செல்லையாவின் எண்ணம். செல்லையாவின் மனைவி மீனாட்சி (ரோஜா). அவரது சகோதரி பாக்கியம் (கோவை சரளா). பாக்கியத்தின் கணவன் ரங்கசாமி (வடிவேலு).

செல்லையாவின் தந்தை சிங்க பெருமாள் (நெப்போலியன்) அந்த கிராமத்தின் பெரிய மனிதர். அந்த கிராமத்து மக்களால் பெரிதும் மதிக்கப்படுபவர். அவரது எதிரி செல்லையாவின் மாமா மாசிலாமணி (அலெக்ஸ்). ஒரு எதிர்பாராசம்பவத்தில் சிங்கப்பெருமாள் கிராமத்திற்கு எதிராக செயல்பட்டதாக மாசிலாமணியால் குற்றம் சாட்டப்படுகிறார். அதை உண்மை என்று நம்பும் ஊர்மக்கள் அவரைத் தூற்றுகின்றனர். தன்னைப் போற்றிய மக்கள் தூற்றுவதைத் தாங்கிக்கொள்ள இயலாமல் இறக்கிறார் சிங்கப்பெருமாள். இந்நிகழ்வு நடந்து பல வருடங்கள் கழித்தும் தன் குடும்பத்தின் மீதான அவப்பெயரை போக்கமுடியாததால் செல்லையா அந்தக் கவலையோடே வசிக்கிறார்.

மாசிலாமணி அந்த ஊர் மக்களால் மதிக்கப்படும் மனிதனாக இருக்கிறான். அவனது இரண்டு மகன்களும் அவனுக்கு துணையாக இருக்கின்றனர். செல்லையாவின் தம்பி படிப்பு முடித்து வழக்கறிஞர் பணி ஏற்கிறான். அவனுக்கு விஜயாவுடன் (மும்தாஜ்) திருமணம் நடைபெறுகிறது. விஜயாவிற்கு கணவனுடன் தனிக்குடித்தனம் செல்ல விருப்பம். அவளால் வீட்டில் மேலும் பல சிக்கல்கள் உருவாகிறது. இறுதியில் செல்லையா தன் குடும்பத்தின் மீதான அவப்பெயரைக் களைந்தாரா என்பது மீதிக்கதை.

நடிகர்கள்
---------

* பிரபு - செல்லையா
* ரோஜா - மீனாட்சி
* அலெக்ஸ் - மாசிலாமணி
* நெப்போலியன் - சிங்கப்பெருமாள்
* மும்தாஜ் - விஜயா
* வடிவேலு - ரங்கசாமி
* கோவை சரளா - பாக்கியம்
* மணிவண்ணன்
* அஸ்வினி
* ரவி ராகுல்

இசை
---

படத்தின் இசையமைப்பாளர் அஸ்லம் முஸ்தபா.

| வ. எண் | பாடல் | பாடகர்கள் |
| --- | --- | --- |
| 1 | ஜல் ஜல் | சங்கர் மகாதேவன் |
| 2 | மிட்டாமிராசு | மனோ |
| 3 | அடியே | சித்ரா |
| 4 | கிச்சு கிச்சு | ஸ்ரீனிவாஸ், ஜெயா |
| 5 | வண்ணக்கிளியே | ஸ்ரீனிவாஸ், சுஜாதா |

விருதுகள்
---------

* தமிழக அரசின் சிறந்த வில்லனுக்கான மாநில விருது - அலெக்ஸ்

மேற்கோள்கள்
-----------

1. ↑  "Mitta Miraasu". 29 அக்டோபர் 2006 அன்று மூலம் பரணிடப்பட்டது. 10 ஜூன் 2013 அன்று பார்க்கப்பட்டது.
2. ↑  "மிட்டாமிராசு". Archived from the original on 2006-10-29. 2019-03-09 அன்று பார்க்கப்பட்டது.CS1 maint: unfit url (link)
3. ↑  "மிட்டாமிராசு". Archived from the original on 2000-10-11. 2019-03-09 அன்று பார்க்கப்பட்டது.CS1 maint: unfit url (link)
4. ↑  "விருது". 2017-10-24 அன்று மூலம் பரணிடப்பட்டது. 2019-03-09 அன்று பார்க்கப்பட்டது.